|  |
| --- |
|  |

Nyelvfilozófia

**A korai Wittgenstein nyelvfilozófiája**

szövegolvasó szeminárium, BBNSF00800

2023. tavasz

**KURZUSLEÍRÁS**

A szeminárium Ludwig Wittgenstein *Tractatus logico-philosophicus* című művének elemzésén keresztül tárgyalja a nyelvfilozófia néhány kiemelten fontos témáját, mint például a nevek és a leírások közti különbséget, a metafizika és a nyelv kapcsolatát, a filozófiai problémák és a nyelv viszonyát, a nyelv célját és használhatósági körét, valamint a tudományos állítások nyelvi jellegzetességeinek problémáját. Főként azok a tételek, illetve paragrafusok kerülnek szövegközeli értelmezésre, amelyek Wittgenstein nyelvfilozófiájával és annak legfontosabb filozófiai motivációival összefüggésben állnak. A kurzus célja, hogy a hallgatók bevezetést nyerjenek Wittgenstein (nyelv)filozófiai gondolkodásába, valamint megismerkedjenek a nyelvfilozófia központi témáival.

**Oktató**: Bernáth László óraadó tanár (bernathlaszlo11@gmail.com)

**Időpont**: Szerda 14:30–16:00

**Hely**:  BTK D 316

#### **Munkamódszer**

#### A szeminárium a hallgatók otthoni és órai aktivitására épülő oktatási forma. Az órák a résztvevők tanári irányítással folyó beszélgetéseként valósulnak meg. Így a foglalkozások látogatása, a csapatmunka és a hétről-hétre való készülés elengedhetetlen. Mivel a beszélgetés során Wittgenstein szövegeit próbáljuk majd interpretálni, a foglalkozásra mindenki hozza magával az előre kijelölt szakaszokat. Minden órán sor kerül egy kiselőadásra, amelyben az előadó megosztja *saját előzetes értelmezését* az olvasott szövegrészről és rámutat azokra a pontokra a szövegben, amelyek az interpretációt különösen nehéz feladattá teszik.

**Követelmények**

Aktív órai részvétel, kiselőadás, zárthelyi dolgozatok, legalább 2000 legföljebb 3000 szavas házi dolgozat írása (nem beleszámítva a lábjegyzeteket és a bibliográfiát. Ez kb. 6-9 oldalas dolgozatot jelent).

Értékelés: A hallgatók a félév végén aláírást és gyakorlati jegyet kaphatnak. A foglalkozásokon való aktív részvétel mindegyiknek feltétele. A gyakorlati jegyet a ZH-k, a házi dolgozat és *súlyozottan* az órai munka határozzák meg. Ha ezek közül bármelyik elégtelen, a félév végi jegy is elégtelen.

Hiányzás: A szemináriumokon a részvétel kötelező. A maximális hiányzási lehetőség 6x45 perc. Ennél több hiányzás esetén a kurzusra nem jár aláírás (így jegy sem). „Igazolt” és „igazolatlan” hiányzás között nincs különbség.

Órai munka Senki nem teljesítheti anélkül a kurzust, hogy bekapcsolódna az órákon folyó szakmai beszélgetésbe.

A ZH anyaga: ugyan az órák többségén ZH írásra kerül sor, ezeknek elsődleges célja azt fölmérni, hogy a hallgató elolvasta-e egyáltalán a szemináriumi foglakozásra feladott szövegrészt. Ennek megfelelően a ZH kérdések nem kérdeznek rá bonyolult összefüggésekre, inkább csak a szöveg könnyen értelmezhető tartalmi elemeire.

A házi dolgozat témája: A hallgató bármelyik, az órán felmerülő és Wittgenstein művéhez szorosan kapcsolódó témát választhatja, egyeztetve az oktatóval. Javasolt olyan témát választani, amelynek van nyelvfilozófiai relevanciája.

A dolgozat műfaja tanulmány. Tanúskodjon arról, hogy a hallgató képes filozófiai problémák megragadására, összefüggéseik megértésére, logikus és érvekkel alátámasztott kifejtésére. Lehetőleg minden nagyobb horderejű kijelentés mögött szöveggel vagy szövegekkel alátámasztott érv álljon a bibliográfiai utalások elfogadott szabályainak betartásával.

A dolgozat leadási határideje (elektronikusan): május 13, 23:59.

A házi dolgozat formai követelményei: Times New Roman betűtípus, 12-es betűméret, 2,5-ös margó, 1,5-ös sortávolság. Szavak száma: A bekezdések között ne legyen sorkihagyás! A hivatkozásokat és a bibliográfiát a Magyar Filozófiai Szemle standardjainak megfelelően kell a dolgozatban megjeleníteni: http://filozofiaiszemle.net/hu/szerzoinknek/.

**Kötelező olvasmányok**

Wittgenstein, Ludwig 1921/2003. *Tractatus logico-philosophicus*. Ford. Márkus György. Budapest, Atlantisz.

**Ajánlott irodalom**

 Bátori Zsolt 2000. „[Két elmélet a nyelvről: Wittgenstein Értekezés-kritikája a Filozófiai vizsgálódásokban](http://epa.oszk.hu/00100/00186/00006/batori.htm).” *Magyar filozófiai Szemle,* 2000/3. <https://epa.oszk.hu/00100/00186/00006/batori.htm>

Farkas Katalin 2001. „A tárgyak megnevezése. Az ágostoni nyelvkép kritikája a Filozófiai vizsgálódásokban.” *Világosság*, 2001/2–3, 39–46. <https://adt.arcanum.com/hu/view/Vilagossag1957_2001-1/?pg=88>

Farkas Katalin – Kelemen János 2002. *Nyelvfilozófia*. Budapest, Áron Kiadó 2002.

Jakab Dénes Barna 2000. „A jelentés kvázi használatelmélete a Tractatusban.” *Kellék*, 2000/15–16, 129–139. <http://www.epa.hu/01100/01148/00013/07jakab.htm>

Lehmann Miklós 2000. „Wittgenstein korai és kései képfelfogásáról.” *Kellék*, 2000/15–16, 63–81. <https://kellek.adatbank.transindex.ro/pdf/15-16/004Lehmann.pdf>

Mekis Péter 2001. „Megértés, igazság és jelentés Wittgenstein Tractatusában.” *Világosság*, 2001/2–3, 66–73. <https://adt.arcanum.com/hu/view/Vilagossag1957_2001-1/?pg=88>

Mekis Péter 2001. „A Tractatus kijelentéselmélete: logikai rekonstrukció.” *Magyar* *Filozófiai* *Szemle*, 2001/3, 251–278. <http://epa.oszk.hu/00100/00186/00009/24mekis.html>

Neumer Katalin 2001. „Kép és szó a késői Wittgenstein írásaiban.” *Világosság*, 2001/ 2–3, 121–129. <https://adt.arcanum.com/hu/view/Vilagossag1957_2001-1/?pg=88>

Nyíri Kristóf 2002. „Képek mint eszközök Wittgenstein filozófiájában.” *Világosság*, 2002/1, 5–21. <http://www.hunfi.hu/nyiri/nyiri_Vil_W.pdf>

Schwyzer, Hubert 1999. „Wittgenstein és a nyelv autonómiája.” Ford. Demeter Tamás. *Magyar* *Filozófiai* *Szemle*, 1999/1–2–3, 83–100. <https://epa.oszk.hu/00100/00186/00003/9913schwyzer.htm>

Szabó L. Imre 2003. „Wittgenstein a nyelv leíró és előíró funkciójáról.” *Világosság*, 2003/11−12, 157–162. <http://www.vilagossag.hu/pdf/20040419120329.pdf>

Tőzsér János 2000. „Játékok és nyelvjátékok.” *Café* *Bábel*, 2000/3, 61–71. <http://www.cafebabel.hu/szamok/jatek/tozser>

Tőzsér János 2001. „Wittgenstein és az univerzálé-probléma.” *Világosság*, 2001/2–3, 54–65. <http://www.vilagossag.hu/pdf/20091214200748.pdf>

Wittgenstein, Ludwig 2004. „Néhány megjegyzés a logikai formáról.” Ford. Polgárdi Ákos. *Vulgo,* V/2 , 64−69.